దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
షూటింగ్‌లో అమలా పాల్‌కు గాయం
కోలీవుడ్ హీరోయిన్ అమలాపాల్ షూటింగ్‌లో గాయపడింది. తమిళంలో తెరకెక్కుతున్న ‘అదో అంధ పరవై పోలా’ అనే తమిళ చిత్రంలో అమలా పాల్ పలు పోరాట సన్నివేశాల్లో నటిస్తోంది.
Samayam Telugu | Updated:
Aug 14, 2018, 08:52PM IST
కోలీవుడ్ హీరోయిన్ అమలాపాల్ షూటింగ్‌లో గాయపడింది. తమిళంలో తెరకెక్కుతున్న ‘అదో అంధ పరవై పోలా’ అనే తమిళ చిత్రంలో అమలా పాల్ పలు పోరాట సన్నివేశాల్లో నటిస్తోంది. ఆమె ఓ స్టంట్ చేస్తున్న సమయంలో కూడి చేయి మెలితిరిగింది. దీంతో ఆమెను హుటాహుటిన ఆసుపత్రికి తరలించి చికిత్స అందించారు.
గాయం చిన్నదేనని, త్వరలోనే ఆమె కోలుకుంటుందని వైద్యులు తెలిపారు. సెంచురీ ఇంటర్నేషనల్ బ్యానర్‌పై జోన్స్ నిర్మిస్తున్న ఈ చిత్రంలో అమలాపాల్ ముఖ్య పాత్రలో కనిపిస్తోంది. ఈ చిత్రంతో వినోద్ కేఆర్ దర్శకుడిగా పరిచయమవుతున్నాడు. అడవిలో తప్పుకుపోయిన ఓ యువతి.. అక్కడ ఎలాంటి ప్రతికూల పరిస్థితులు ఎదుర్కొంటుందనే కథాంశంతో ఈ చిత్రాన్ని తెరకెక్కిస్తున్నారు. హర్రర్, థ్రిల్లర్ నేపథ్యంలో సాగే ఈ చిత్రంలో ఆషిశ్ విద్యార్థి కీలక పాత్రలో కనిపిస్తారు. అమలాపాల్ తెలుగులో తెలుగులో ‘నాయక్’, ‘బెజవాడ’ చిత్రాల్లో నటించింది. ఆ చిత్రాలు ఆశించిన ఫలితాలు ఇవ్వకపోవడంతో ఆమె తమిళ పరిశ్రమకే పరిమితమైంది.